|  |  |
| --- | --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** | |
| **Nacrt**  **ODLUKE**  **o ukidanju statusa javnog dobra na katastarskim česticama 6907/5 i 6907/6 u katastarskoj općini Koprivnica** | |
| **Grad Koprivnica**  **Upravni odjel za izgradnju grada, upravljanje nekretninama i komunalno gospodarstvo** | |
| **Početak savjetovanja**  **20.09.2023.** | **Završetak savjetovanja:**  **19.10.2023.** |

**RAZLOG DONOŠENJA**

|  |
| --- |
| 1. **Zakonska osnova**   Člankom 103. Zakona o cestama propisano je da predstavničko tijelo jedinice lokalne samouprave donosi odluku o ukidanju svojstva javnog dobra nerazvrstanoj cesti kada prestaje trajna potreba za korištenjem nerazvrstane ceste kao javnog dobra, a navedeno je na isti način uređeno i člankom 62. Zakona o komunalnom gospodarstvu za ukidanje statusa javnog dobra za komunalnu infrastrukturu, a nerazvrstane ceste su komunalna infrastruktura. Člankom 40. Statuta Grada Koprivnice utvrđena je nadležnost Gradskog vijeća Grada Koprivnice za donošenje odluka.   1. **Ocjena stanja i osnovna pitanja koja se uređuju aktom i objašnjenje pojedinih odredbi**   Za katastarske čestice kč.br. 6907/5 Ulica krči put površine 24 m2 i 6907/6, Ulica krči, put površine 35 m2, obje u k.o. Koprivnica, u zk.ul. 15449 koje se vode kao javno dobro u općoj uporabi u neotuđivom vlasništvu Grada Koprivnice, potrebno je skinuti status javnog dobra i prenijeti u vlasništvo Grada Koprivnice kako bi se s predmetnim katastarskim česticama formirala jedinstvena građevinska čestica za izgradnju staze građevine infrastrukturne namjene prometnog sustava 2. skupine - pješačko-biciklističku stazu između naselja Starigrad i naselja Štaglinec ukupne dužine cca 1800 m (zasebna pješačko-biciklistička staza odvojena od državne ceste D2). Formiranje jedinstvene građevinske čestice predviđeno je Građevinskom dozvolom, KLASA: UP/I-361-03/19-01/000105, URBROJ: 2137/01-07-01/6-19-0022 od 20.11.2019., pravomoćna i izvršna 18.12.2019., Rješenjem o produženju važenja građevinske dozvole, KLASA: UP/I-361-03/22-01/000115, URBROJ: 2137-1-07-01/6-22-0004 od 24.11.2022., pravomoćno i izvršno 12.12.2022. godine i Rješenjem o ispravku pogreške, KLASA: UP/I-361-03/22-01/000115, URBROJ: 2137-1-07-01/19-23-0008 od 24.05.2023., pravomoćno i izvršno 26.05.2023. godine.  Po formiranju jedinstvene građevne čestice i ishođenju uporabne dozvole za izgradnju predmetne pješačko-biciklističke staze, katastarske čestice kč.br. 6907/5 Ulica krči put površine 24 m2 i 6907/6, Ulica krči, put površine 35 m2, obje u k.o. Koprivnica, u zk.ul. 15449 postati će javno dobro u neotuđivom vlasništvu Grada Koprivnice, no sada kao sastavni dio pješačko-biciklističke staze, odnosno kao javna prometna površina na kojoj nije dopušten promet motornih vozila sukladno članku 60. i članku 61. Zakona o komunalnom gospodarstvu. |

Pozivamo predstavnike zainteresirane javnosti da najkasnije do 19.10.2023. godine dostave svoje komentare na Nacrt Odluke o ukidanju statusa javnog dobra na katastarskim česticama 6907/5 i 6907/6 u katastarskoj općini Koprivnica putem OBRASCA za savjetovanje na e-mail:[renata.stefec@koprivnica.hr](mailto:renata.stefec@koprivnica.hr)

Po završetku savjetovanja, svi pristigli doprinosi bit će javno dostupni na internetskoj stranici Grada Koprivnice te priloženi uz prijedlog akta o kojem će raspravljati Gradsko vijeće Grada Koprivnice. Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca. Zahvaljujemo na doprinosu u izradi što kvalitetnijeg Nacrta Odluke.